ગુજરાત વિધાનસભાની ચૂંટણી જેમ જેમ નજીક આવી રહી છે તેમ તેમ પ્રચારની રણનીતિ સાતમાં આસમાને પહોંચી ગઈ છે. આ સમયે કોંગ્રેસના નેતા સચિન પાયલોટની અમદાવાદ ખાતે પત્રકાર પરિષદ યોજી હતી. જેમાં તેમણે ભાજપના નેતા રવિશંકર પ્રસાદે હાફિઝ સઇદના મુદ્દા પર જવાબ આપ્યા હતા. તેમણે જણાવ્યુ હતુ કે, ગુજરાતની ચૂંટણી અને હાફિઝ સઇદના મુદ્દાને શું લેવા દેવા છે? આ મુદ્દાને ચૂંટણી સમયે જ શા માટે લેવામાં આવી રહ્યો છે. તેઓ નોટબંધી અને જીએસટીના જવાબો નથી આપવા માંગતા આથી તે આવા મુદ્દાઓ બહાર લાવી રહ્યા છે. આ ઉપરાંત તેમણે જીએસટીના દરના ઘટાડા પર બોલતા જણાવ્યુ કે, જે કામ લોકસભામાં નથી થઈ શક્યુ તે માત્ર ગુજરાતની જનતાના સવાલોએ કરાવી દીધુ છે. જીએસટી જ્યારથી લાગુ કરવામાં આવ્યો ત્યારથી તેના દરમાં ઘટાડો કરવામાં આવે તેવી માંગ ચાલી રહી છે, પરંતુ કેન્દ્ર સરકારે વાત ન માની પરંતુ જેવી ગુજરાતની ચૂંટણી આવી તેના દરમાં ઘટાડો આવી ગયો.